
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO
P R O T O K O L A S

2019-11-04  Nr. 5/1J-10

Posėdžio pirmininkas –  Martinas Eimutis.
Posėdžio sekretorė – Danutė Jurgutienė.

  Dalyvauja: rajono savivaldybės tarybos narys Martinas Eimutis,   Šakių jaunimo sąjungos „Apskritasis stalas“ narys Simonas Buteikis, Šakių jaunimo sąjungos „Apskritasis stalas“ pirmininkė Judita Ambrasienė, rajono savivaldybės tarybos narė Gerda Dobrovolskytė, rajono savivaldybės administracijos Švietimo, kultūros ir sporto skyriaus vyriausioji specialistė Inga Navlickienė, rajono savivaldybės administracijos Švietimo, kultūros ir sporto skyriaus vedėjas Elvydas Pauliukėnas
                 Dalyvauja be balsavimo teisės: rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė.                          
DARBOTVARKĖ:               
1. Dėl kandidatų atrankos Jaunimo apdovanojimams gauti už 2019 metų veiklą (Pranešėjas M. Eimutis).
2. Dėl  asociacijos Šakių atviras jaunimo centras pateikto prašymo „ Dėl jaunimo konferencijos “Įjunk šviesą 2019” finansavimo“ (Pranešėja D. Jurgutienė).

1. SVARSTYTA.  Dėl kandidatų atrankos Jaunimo apdovanojimams gauti už 2019 metų veiklą. 
Vadovaujantis Šakių rajono savivaldybės Jaunimo reikalų tarybos skiriamų apdovanojimų nuostatais ir siūlomų kandidatų nominacijoms gauti pristatymais, kuriuos pateikė 4 juridiniai asmenys ir 22 fiziniai asmenys, SJRT iš viso buvo pateikti 36 siūlymai šešioms  nominacijoms (kandidatų pristatymai atsiųsti el.paštu). SJRT posėdžio metu buvo apsvarstyti šie kandidatai:

· JAUNIMO LYDERIS:
1. Simonas Buteikis, Šakių „Žiburio“ gimnazijos mokinys, buvęs Šakių rajono moksleivių tarybos pirmininkas;
2. Deimantė Bakaitytė, buvusi Lukšių Vinco Grybo gimnazijos mokinė, šiuo metu atliekanti tarptautinę savanystę Graikijoje;
3. Andriejus Kardauskas, Šakių „Žiburio“ gimnazijos mokinys;
4. Judita Ambrasienė, Šakių jaunimo sąjungos „Apskritasis stalas“ pirmininkė.

· JAUNIMO INICIATYVA:
1. Jaunimo forumas Plokščiuose „Kelk ranką“ – tai Šakių jaunimo sąjungos ‚Apskritasis stalas“ suorganizuota iniciatyva.

· JAUNIMO RENGINYS:
1. Šakių rajono mokyklų savivaldų mokiniams suorganizuotas forumas „Kaip tapti šių dienų herojumi“;
2. Naktinis krepšinis 3x3 turnyras (organizatoriai Marius Pavalkis, Giedrius Tamošaitis ir Marius Mykolaitis).

· JAUNIMO PARTNERIS:
1. Gelgaudiškio atvira jaunimo erdvė;
2. Šakių rajono moksleivių taryba;
3. Šakių atviras jaunimo centras;
4. „Lukšių pieninė“;
5. Šakių verslo informacijos centras.

· JAUNIMO ORGANIZACIJA AR ORGANIZACIJA DIRBANTI SU JAUNIMU:
1. Gelgaudiškio atvira jaunimo erdvė;
2. Šakių jaunieji policijos rėmėjai;
3. Šakių rajono moksleivių taryba (pirmininkas Robertas Puišys).

· JAUNIMO INDĖLIS ŠAKIŲ RAJONUI:
1. Fotografijų paroda „Rezistencijos archeologija“ (fotografijų autorė šaulė, Šakių „Žiburio“ gimnazijos abiturientė, Mantilė Ambrukaitytė).
Apsvarsčius visas pateiktas kandidatūras ir įvertinus pasiūlytų kandidatų nuopelnus,    
NUTARTA:
1) bendru sutarimu nominaciją „Jaunimo lyderis“ skirti Šakių „Žiburio“ gimnazijos abiturientui Simonui Buteikiui už puikų vadovavimą Šakių rajono moksleivių tarybai ir aktyvią visuomeninę veiklą.
Pastaba. Nuo balsavimo nusišalino: Simonas Buteikis ir  Judita Ambrasienė.
            2) 5 balsai „UŽ“ nominaciją „Jaunimo iniciatyva“  skirti  Šakių jaunimo sąjungai  „Apskritasis stalas“ (pirmininkė Judita Ambrasienė) už suorganizuotą jaunimo forumą „Kelk ranką“, skitą mokyklų bendruomenių stiprinimui, mokinių savarankiškumo skatinimui bei emocinės aplinkos gerinimui.
            Pastaba. Nuo balsavimo nusišalino Judita Ambrasienė.
            3) 6 balsai „UŽ“ nominaciją „Jaunimo  renginys“ skirti Mariui Pavalkiui, Giedriui Tamošaičiui ir Mariui Mykolaičiui už  suorganizuotą Naktinio krepšinio 3x3 turnyrą  Šakiuose.
            4)  6 balsai „UŽ“ nominaciją „Jaunimo partneris“ skirti VšĮ Šakių verslo informacijos centrui (direktorė Daiva Palukaitienė) už priemonių ir iniciatyvų įgyvendinimą skatinant jaunimo verslumą Šakių rajone.
            5)  6 balsai „UŽ“ nominaciją „Jaunimo organizacija“ skirti Šakių rajono moksleivių tarybai (pirmininkas Robertas Puišys) už organizuojamus renginius bei puikų bendradarbiavimą su rajono mokyklų mokinių savivaldomis.
            6)  6 balsai „UŽ“ nominaciją „Jaunimo indėlis Šakių rajonui“  skirti šaulei, Šakių „Žiburio“ gimnazijos abiturientei, Mantilei Ambrukaitytei už suorganizuotą fotografijų parodą „Rezistencijos archeologija“, saugant tautos istoriją bei ugdant jaunų žmonių pilietiškumą ir patriotiškumą, Lietuvos šaulių sąjungos šimtmečio proga.
7) bendru sutarimu visiems šiųmečiams laureatams 2019 m.  gruodžio 12 d., vyksiančios konferencijos „Įjunk šviesą“ metu, įteikti po 200,00 Eur vertės pinigines premijas (iš viso 1200,00 Eur) iš Mokymosi visą gyvenimą, jaunimo ir sporto programos (kodas 01) ir  iki lapkričio 8 d. įpareigoti D. Jurgutienę parengti rajono savivaldybės tarybai sprendimo projektą „Dėl pritarimo skirti vienkartines pinigines išmokas“.
2. SVARSTYTA. Dėl  asociacijos Šakių atviras jaunimo centras pateikto prašymo „Dėl 
jaunimo konferencijos “Įjunk šviesą 2019” finansavimo“.
Pranešėja informavo, kad gautas asociacijos Šakių atviras jaunimo centras prašymas „Dėl jaunimo konferencijos „Įjunk šviesą 2019“ finansavimo“. 2019 m.  gruodžio 12 d. jaunimas tradiciškai savo veiklą apžvelgs konferencijoje „Įjunk šviesą“. Tądien bus apdovanoti ir laureatai, per metus daugiausia nuveikę rajono jaunimui.  Po aktyvių  diskusijų dėl konferencijos programos, renginio organizavimo techninių dalykų, buvo nuspręsta jaunimo konferenciją „Įjuk šviesą“ organizuoti  Šakių kultūros centre. Posėdžio metu buvo pristatyta detali  renginio sąmata. Šio renginio organizavimui prašoma skirti  – 1000,00 Eur.
[bookmark: _GoBack]NUTARTA: vienbalsiai pritarti asociacijos Šakių atviras jaunimo centras pateiktam prašymui ir skirti 1000,00 Eur iš Mokymosi visą gyvenimą, jaunimo ir sporto programos (kodas 01) projekto „Jaunimo konferencija „Įjunk šviesą 2019“ įgyvendinimui. 

Posėdžio pirmininkas                                                                                                Martinas Eimutis


Posėdžio sekretorė                                                                                                    Danutė Jurgutienė


